1940
אירועים

ינואר
6 בינואר – הנאצים מבצעים טבח המוני של פולנים בעיר פוזנן
7 בינואר – מלחמת החורף: מסתיים קרב סואמוסאלמי
פברואר
1 בפברואר – מלחמת החורף: הצבא האדום מצליח להבקיע את קו מנרהיים
8 בפברואר – ניתנת הפקודה להקמת הגטו הראשון, גטו לודז' בפולין
16 בפברואר – מלחמת העולם השנייה: תקרית אלטמרק
מרץ
6 במרץ – מסתיימת "מלחמת החורף" בין ברית המועצות לפינלנד
12 במרץ – מלחמת העולם השנייה: נחתם הסכם שלום בין ברית המועצות לפינלנד, השם קץ למלחמת החורף
18 במרץ – מלחמת העולם השנייה – אדולף היטלר ובניטו מוסוליני נפגשים ומחליטים על הקמת ברית משותפת נגד צרפת ובריטניה
אפריל
9 באפריל – מלחמת העולם השנייה: גרמניה הנאצית פולשת לדנמרק ולנורווגיה
27 באפריל – הימלר מורה להקים מחנה ריכוז באושוויץ
28 באפריל – רודולף הס מתמנה למפקד מחנה ההשמדה אושוויץ
מאי
10 במאי – מלחמת העולם השנייה: גרמניה פולשת להולנד, לבלגיה, ללוקסמבורג ולצרפת ובכך מתחילה המערכה על צרפת
10 במאי – נוויל צ'מברלין מתפטר מראשות ממשלת בריטניה, ווינסטון צ'רצ'יל מתמנה במקומו
13 במאי – וילהלמינה מלכת הולנד בורחת מפחד הכיבוש הנאצי לבריטניה; הנסיכה יוליאנה מבריחה את ילדיה לקנדה
13 במאי – מלחמת העולם השנייה: וינסטון צ'רצ'יל נושא את נאומו המפורסם "דם, עמל, דמעות ויזע" בבית הנבחרים הבריטי
14 במאי – מלחמת העולם השנייה – רוטרדאם מופצצת על ידי הלופטוואפה הגרמני
15 במאי – מלחמת העולם השנייה – הולנד נכנעת לכוחות גרמניה הנאצית
15 במאי – נפתח הסניף הראשון של מקדונלד'ס בסן ברנרדינו, קליפורניה
16 במאי – מלחמת העולם השנייה: נפתח מבצע אה בה, מבצע נאצי שמטרתו שבירת ההתנגדות הפולנית
17 במאי – מלחמת העולם השנייה: הוורמאכט כובש את בריסל
18 במאי – מלחמת העולם השנייה: הוורמאכט כובש את אנטוורפן
24 במאי – מלחמת העולם השנייה: הצבא הגרמני נעצר ליד דנקרק
25 במאי – נאטם "האולם התת-קרקעי של הציביליזיציה", קפסולת זמן אשר מיועדת להיפתח מחדש בשנת 8113
28 במאי – מלחמת העולם השנייה: בלגיה נכנעת לגרמניה הנאצית
יוני
4 ביוני – מלחמת העולם השנייה: הצבא הגרמני נכנס לפריז
4 ביוני – מלחמת העולם השנייה: מסתיים מבצע דינמו לפינוים הימי של כ-340,000 חיילים בריטים וצרפתים מדנקרק הנצורה שבצפון צרפת, אל חופי בריטניה
8 ביוני – מלחמת העולם השנייה: גרמניה משלימה את כיבוש נורווגיה
10 ביוני – מלחמת העולם השנייה: איטליה מכריזה מלחמה על צרפת ובריטניה
10 ביוני – מלחמת העולם השנייה: קנדה מכריזה מלחמה על איטליה
10 ביוני – מלחמת העולם השנייה: כוחות גרמניים תחת פיקודו של רומל מגיעים לתעלת למאנש
12 ביוני – מלחמת העולם השנייה: הבריטים והצרפתים נכנעים לגנרלפלדמרשל ארווין רומל בסנט ואלרי אן-קוקס
14 ביוני – מלחמת העולם השנייה: גרמניה הנאצית כובשת את פריז
14 ביוני – משלוח ראשון של 728 אסירים פולניים יוצא למחנה ההשמדה אושוויץ מהעיר טרנוב בפולין
15 ביוני – מלחמת העולם השנייה: ברית המועצות משתלטת על ליטא, לטביה ואסטוניה
16 ביוני – מלחמת העולם השנייה: המרשל פטן הופך לראש צרפת של וישי
17 ביוני – ברית המועצות כובשת את לטביה
17 ביוני – מלחמת העולם השנייה: שארל דה גול מחולץ מצרפת
18 ביוני – הגנרל שארל דה גול נושא ברדיו BBC מלונדון את נאום 18 ביוני בו הכריז כי ימשיך את המאבק בנאצים גם מחוץ לגבולות צרפת
22 ביוני – מלחמת העולם השנייה: צרפת נכנעת לגרמניה לאחר שישה שבועות של לחימה
28 ביוני – מלחמת העולם השנייה: רומניה מעבירה את בסרביה (היום: מולדובה) לברית המועצות
יולי
1 ביולי – עשרות יהודים נרצחים בפרעות דורוחוי בעיר דורוחוי שברומניה
3 ביולי – מלחמת העולם השנייה: השמדת השייטת הצרפתית במרס אל כביר על ידי הצי הבריטי, שחשש שהצי הגרמני יתפוס את האוניות הצרפתיות
10 ביולי – מלחמת העולם השנייה: מתחילה המערכה בצפון אפריקה
10 ביולי – שלטון וישי של המרשל פטן מוקם בצרפת
27 ביולי – באגס באני מופיע לראשונה על האקרנים, בסרט המצויר A Wild Hare
31 ביולי – השפלת אולקוץ', מרכזים את יהודי העיירה ברחבת הכיכר, ומתעללים בהם במשך שעות רבות תוך תיעוד ההתעללות. לא ידוע אם היו הרוגים במאורע זה, ובה תמונה מפורסמת של תפילין מבוקעות על ראשו של יהודי
אוגוסט
8 באוגוסט – קרול השני, מלך רומניה, החל ביצירת חוקים להגדרת היהודים ברומניה 1940–1944 והגבלת פעילותם
13 באוגוסט – הקרב על בריטניה נפתח בהתקפה מאסיבית של הלופטוואפה
16 באוגוסט – מלחמת העולם השנייה: המפלגה הקומוניסטית נאסרה בנורווגיה הכבושה
20 באוגוסט – התנקשות בחייו של לאון טרוצקי במקסיקו סיטי (נפטר למחרת)
23 באוגוסט – הגרמנים מתחילים להפציץ את לונדון
31 באוגוסט – האונייה הר ציון מוטבעת על ידי צוללת גרמנית באוקיינוס האטלנטי עם 36 אנשי צוות, מהם 17 ארץ-ישראלים
ספטמבר
5 בספטמבר – מיכאי הראשון, מלך רומניה הומלך תחת אביו, קרול השני, מלך רומניה
6 בספטמבר – קרול השני, מלך רומניה, גורש מארצו
9 בספטמבר – מלחמת העולם השנייה: הפצצת חיל האוויר האיטלקי על תל אביב – הקשה בהתקפות שפגעו בארץ ישראל בזמן מלחמת העולם השנייה
10 בספטמבר – ארמון בקינגהאם בלונדון נפגע מהפצצה גרמנית
12 בספטמבר – גילוי מערת לאסקו בצרפת ובה ציורי מערות
13 בספטמבר – מלחמת העולם השנייה: איטליה פולשת למצרים
13 בספטמבר – פצצות גרמניות פוגעות בארמון בקינגהאם בלונדון
15 בספטמבר – יום השיא בקרב על בריטניה במלחמת העולם השנייה. חיל האוויר המלכותי מצליח להפיל מטוסי לופטוואפה רבים
27 בספטמבר – ההסכם התלת-צדדי בין גרמניה, האימפריה היפנית ואיטליה, נחתם בברלין
אוקטובר
3 באוקטובר – צרפת של וישי מקבלת את חוק מעמד היהודים האנטישמי
7 באוקטובר – גרמניה פולשת לרומניה
12 באוקטובר – ניתנה הפקודה להקמת גטו ורשה בפולין
15 באוקטובר – יוצא לאקרנים סרט הקולנוע "הדיקטטור הגדול" מאת צ'ארלי צ'פלין
28 באוקטובר – פורצת מלחמת איטליה–יוון
31 באוקטובר – מסתיים "הקרב על בריטניה" בין חיל האוויר המלכותי ללופטוואפה
נובמבר
2 בנובמבר – רצח היהודי הראשון שביצעה המשטרה הלגיונרית במסגרת הרומניזציה, שהסתיימה בטבח ז'ילבה
7 בנובמבר – גשר מצר טקומה שכונה גם "גרטי הדוהרת" קורס עקב התנדנדות ברוח
10 בנובמבר – רעידת אדמה קשה פוגעת בעיר בוקרשט שברומניה
13 בנובמבר – "פנטסיה", סרט האנימציה של חברת וולט דיסני, יוצא לאקרנים
14 בנובמבר – מלחמת העולם השנייה: באנגליה נהרסת העיר קובנטרי על ידי מפציצי הלופטוואפה של גרמניה
15 בנובמבר – גטו ורשה נסגר מאחורי חומות ושערים – אין יוצא ואין בא
16 בנובמבר – מלחמת העולם השנייה: בתגובה להרס קובנטרי על ידי הלופטוואפה הגרמני, מפציץ חיל האוויר המלכותי את המבורג
20 בנובמבר – מלחמת העולם השנייה: הונגריה, רומניה וסלובקיה מצטרפות למעצמות הציר
22 בנובמבר – 500 סטודנטים הולנדים מפגינים בעיר דלפט כנגד הנאצים
23 בנובמבר – רומניה חותמת על ההסכם התלת-צדדי, ההופך אותה לחברה במדינות הציר
25 בנובמבר – אוניית הגירוש "פאטריה" מוטבעת בנמל חיפה על ידי ההגנה הטביעה המהירה גרמה להרוגים רבים
28 בנובמבר – הקרנת הבכורה של סרט התעמולה האנטישמי "היהודי הנצחי"
דצמבר
12 בדצמבר – טבעה אניית המעפילים סלבאדור, 239 מנוסעיה ובהם 66 ילדים נספו
29 בדצמבר – השרפה הגדולה השנייה של לונדון